אוניברסיטת פנסילבניה

ערך זה עוסק באוניברסיטה פרטית בפנסילבניה. אם התכוונתם לאוניברסיטה ציבורית בפנסילבניה, ראו .
| --- | --- |


קמפוס אוניברסיטת פנסילבניה
 אוניברסיטה פרטית
 מוטו:  "Leges sine moribus vanae" (חוקים ללא מוסר הם חסרי ערך)
 תקופת הפעילות:  1740–הווה (כ־284 שנים)
 מייסדים:  בנג'מין פרנקלין, Tench Francis, Sr., Phineas Bond, Thomas Lawrence, John Inglis, William Shippen, William Shippen, James Logan, Philip Syng, Robert Strettell, William Allen 
 בעלי תפקידים
 נשיא:  ג'ולי פלאט (יו"ר זמנית)
 סגל:  4,603
 סטודנטים
 כלל הסטודנטים:  26,552 (נכון ל־אוגוסט 2020) 
 סטודנטים לתואר ראשון:  9,719
 סטודנטים לתארים מתקדמים:  10,103
 שונות
 הון עצמי:  6.44 מיליארד דולר
 כינוי קבוצת הספורט:  "קוויקרס" 
 מיקום
 מיקום:  פילדלפיה, פנסילבניה, ארצות הברית
 מדינה:  ארצות הברית ארצות הברית
 קואורדינטות:  39°57′14″N 75°11′35″W﻿ / ﻿39.953888888889°N 75.193055555556°W﻿ / 39.953888888889; -75.193055555556
 www.upenn.edu
  (למפת פילדלפיה מוגדלת) אוניברסיטת פנסילבניה(למפת פילדלפיה רגילה) אוניברסיטת פנסילבניה
 
אוניברסיטת פנסילבניה (באנגלית: University of Pennsylvania), הידועה בכינוייה פן (Penn) או יו-פן (UPenn), היא אוניברסיטה אמריקאית פרטית בעיר פילדלפיה שבפנסילבניה. חברה בליגת הקיסוס ונחשבת לאחת מהאוניברסיטאות הטובות בעולם. מוכרת כאוניברסיטה הראשונה בארצות הברית עם לימודים לתואר ראשון וגם שני, ולמוסד להשכלה גבוהה הרביעי הכי ותיק בארצות הברית. חברה באיגוד האוניברסיטאות האמריקניות וחברה בפורום מנהיגי האוניברסיטאות העולמי.
מייסד האוניברסיטה, בנג'מין פרנקלין, דגל בחינוך מעשי של תחומים כמו מסחר ושירות ציבורי על פני לימודים קלאסיים ותאולוגים. אוניברסיטת פנסילבניה הייתה בין האוניברסיטאות הראשונות שריכזה מספר פקולטות שונות תחת החסות של מוסד אקדמי אחד. התוכניות לתואר ראשון הן בין הסלקטיביות ביותר בארצות הברית (12.3% שיעור קבלה). אחת מתכונותיה הידועות ביותר של אוניברסיטת פן היא הדגש על חינוך רב תחומי, שהיא מקדמת באמצעות תארים משותפים, מרכזי מחקר, קמפוס מאוחד; והאפשרות הניתנת לתלמידים לקחת קורסים מכל אחת מהפקולטות.
כל הפקולטות של אוניברסיטת פן מציגות פעילות מחקר ענפה מאוד. אוניברסיטת פן כלולה באופן עקבי בין חמש אוניברסיטאות המחקר המובילות בארצות הברית ובין אוניברסיטאות המחקר המובילות בעולם, ביחס לכמות ואיכות המחקר. בשנת הכספים 2011, עמדה אוניברסיטת פן בראש ליגת הקיסוס בהוצאות מחקר אקדמיות, עם תקציב של 814 מיליון דולר, 4,000 אנשי סגל אקדמאי בכיר, 1,100 פוסט-דוקטורנטים, ו-5,400 אנשי סגל אקדמאי זוטר. כאחד ממרכזי המחקר הפעילים והפוריים ביותר, אוניברסיטת פן קשורה במספר חידושים ותגליות חשובים בתחומים רבים של מדע ומדעי הרוח, בהם המחשב האלקטרוני הראשון למטרות כלליות (אניאק), החיסונים לאדמת והפטיטיס B, רטין-A, טיפול קוגניטיבי, ניתוח conjoint ואחרים.
תשעה חברי סגל או בוגרי פן זכו בפרס נובל. בין בוגרי האוניברסיטה שלושה-עשר ראשי מדינות (כולל שני נשיאי ארצות הברית, ויליאם הנרי הריסון ודונלד טראמפ), שלושה שופטי בית המשפט העליון של ארצות הברית ושופטי בית משפט העליון של מדינות אחרות, מייסדי חברות טכנולוגיה, משרדי עורכי דין ומוסדות פיננסיים בינלאומיים, נשיאי אוניברסיטאות ו-18 מיליארדרים.
בית הספר למנהל עסקים של אוניברסיטת פנסילבניה הוא וורטון, בית הספר הוותיק בעולם למנהל עסקים, אשר תופס באופן קבוע את אחד המקומות הראשונים בדירוג בתי הספר המובילים לעסקים בינלאומיים לקורסי MBA.
לאוניברסיטה שיתוף פעולה מחקרי עם בית החולים לילדים של פילדלפיה שפועל בסמוך לה.
לאחר טבח שבעה באוקטובר סירבה נשיאת האוניברסיטה ליז מגיל לגנות אנטישמיות, ואף אמרה כי קריאות להשמדת העם היהודי בקמפוס אינן מפירות את הקוד האתי של האוניברסיטה. במענה, דרש רוס סטיבנס, מנכ"ל חברת סטון רידג' האמריקאית, את התפטרות הנשיאה, אחרת ימשוך את תרומתו בסכום של 100 מיליון דולר. יום לאחר מכן, ב-9 בדצמבר הודיעה מגיל על התפטרותה מתפקידה כנשיאה. ליו"ר הזמנית של האוניברסיטה מונתה היהודיה ג'ולי פלאט.}